Diari Oficial de la Generalitat Valenciana


Sumari del DOGV 2735, del 25-04-1996 (1996/838036)

RESOLUCIÓ de 22 de febrer de 1996, del conseller d'Obres Públiques, Urbanisme i Transports, per la qual adjudica definitivament la concessió del servei regular de transport públic de viatgers per carretera entre Orihuela-Guardamar-Alacant i filloles (CVA-001) a La Agostense, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2735

Data del DOGV
:   25-04-1996

Secció del DOGV
:   ALTRES DISPOSICIONS

Número del document
:   1996/838036


Data del document
:   22-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

RESOLUCIó de 22 de febrer de 1996, del conseller d'Obres Públiques, Urbanisme i Transports, per la qual adjudica definitivament la concessió del servei regular de transport públic de viatgers per carretera entre Orihuela-Guardamar-Alacant i filloles (CVA-001) a La Agostense, SA.   
Vista la Resolució del conseller d'Obres Públiques, Urbanisme i Transportes, de data 22 de febrer de 1996, que autoritza la substitució de la concessió V-3114; A-83 per la concessió CVA-001, s'adjudica definitivament a La Agostense, SA, la concessió del servei que a continuació es descriu, i d'acord amb les condicions que així mateix es detallen en el títol de concessió següent.  
1. Servei objecte de la concessió  
Servei de transport públic regular permanent i d'ús general de viatgers, equipatges i encàrrecs per carretera entre Orihuela-Guardamar-Alacant i filoles.  
2. Condicions de caràcter tècnic  
2.1 Trànsits autoritzats i prohibicions de trànsit  
Es realitzaran exclusivament els trànsit inclosos en les matrius següents:  
Línia 1. Orihuela-Almoradí-Guardamar (tram principal)  
Línia 1. Orihuela-Almoradí-Guardamar (variant 1)  
Línia 2. Orihuela-Almoradí-Guardamar, per Moncayo  
Línia 3. Orihuela-Hospital-Almoradí, per A-304  
Línia 4. Almoradí-San Fulgencio-Alacant (tram principal)  
Línia 4. Almoradí-San Fulgencio-Alacant, per Dayas (variant 1)  
Línia 5. San Miguel de Salinas-Almoradí  
Línia 6. Orihuela-San Fulgencio-Alacant (tram principal)  
2.2 Itineraris  
A l'empara d'aquest títol de concessió es prestaran els serveis o línies que s'especifiquen tot seguit, l'expressió gràfica dels quals s'arreplega en els plànols annexos (annex núm. 1).  
Línia 1: Orihuela-Almoradí-Guardamar (tram principal)  
Longitud: 38 km  
Itinerari/parades: Orihuela, Bigastro, Jacarilla Benejúzar, Hospital Comarcal (Orihuela), San Bartolomé (Orihuela), Almoradí, Formentera, Rojales, Guardamar.  
Línia 1: Orihuela-Almoradí-Guardamar (per Rafal, Mudamiento i Saladar) (variant 1)  
Longitud: 34 km  
Itinerari/parades: Orihuela, Hospital Comarcal (Orihuela), San Bartolomé (Orihuela), Rafal, Mudamiento (Orihuela), Saladar (Almoradí), Almoradí, Formentera, Rojales, Guardamar.  
Línia 2: Orihuela-Almoradí-Guardamar (per Moncayo)  
Longitud: 46 km  
Itinerari/parades: Orihuela, Bigastro, Jacarilla, Benejúzar, Almoradí, Formentera, Rojales, Benijófar, Ciudad Quesada, Moncayo (Guardamar), Guardamar.  
Línia 3: Orihuela-Hospital-Almoradí.  
Longitud: 15 km  
Itinerari/parades: Orihuela, Hospital Comarcal (Orihuela), Almoradí.  
Línia 4: Almoradí-San Fulgencio-Alacant (tram principal)  
Longitud: 45 km  
Itinerari/parades: Almoradí, Formentera, Rojales, San Fulgencio, Alacant.  
Línia 4: Almoradí-San Fulgencio-Alacant (per Daya Vieja) (variant 1)  
Longitud: 43 km  
Itinerari/parades: Almoradí, Daya Nueva, Daya Vieja, San Fulgencio, urbanització La Marina, Alacant.  
Línia 5: San Miguel de Salinas-Almoradí  
Longitud: 16 km  
Itinerari/parades: San Miguel, Los Montesinos, Algorfa, Benejúzar, Almoradí.  
Línia 6: Orihuela-Alacant  
Longitud: 71 km  
Itinerari/parades: Orihuela, Bigastro, Jacarilla, Benejúzar, Almoradí, Formentera, Rojales, San Fulgencio,Universitat Alacant.  
2.3 Parades  
Les parades per a agafar i deixar viatgers, en cada una de les línies descrites en l'apartat anterior, són les que s'indiquen en els plànols i segons la relació arreplegada en l'annex 1 d'aquest títol de concessió. Totes les parades tindran el caràcter d'obligatòries, i l'empresa concessionària no podrà l'empresa agafar o deixar viatgers en llocs distints d'aquestes no inclosos en la llista. Qualsevol modificació que, respecte d'açò es pretenga introduir haurà de ser autoritzada per la Conselleria d'Obres Públiques, Urbanisme i Transports.  
2.4 Expedicions, calendari i horaris  
El calendari de funcionament dels serveis, en totes les línies incloses en aquest títol de concessió inclou tots els dies de l'any. L'oferta s'adequarà pel que fa al nombre d'expedicions i distribució de l'horari a les necessitats de la demanda de viatges.  
Línia 1. Orihuela-Almoradí-Guardamar (tram principal + variant)  
 Expedicions/dia (1 sentit)  
Dilluns a divendres laborables 6  
Dissabtes laborables 6  
Diumenges i festius 0  
El nombre d'expedicions senzilles anuals serà de: 1.800  
Línia 2. Orihuela-Almoradí-Guardamar (per Moncayo)  
 Expedicions/dia (1 sentit)  
Dilluns a divendres laborables 2  
Dissabtes laborables 2  
Diumenges i festius 0  
El nombre d'expedicions senzilles anuals serà de: 600  
Línia 3. Orihuela-Hospital Comarcal (Orihuela)-Almoradí  
 Expedicions/dia (1 sentit)  
Dilluns a divendres laborables 4  
Dissabtes laborables 4  
Diumenges i festius 0  
El nombre d'expedicions senzilles anuals serà de: 1.200  
L'oferta anterior s'entén amb caràcter de mínims preceptius que s'han de prestar, i es podrà incrementar el nombre d'expedicions que s'han de realitzar, de forma unilateral, fins a un màxim del 50% de l'oferta assignada a la línia Callosa-Orihuela de la concessió Callosa-Hospital-Orihuela.  
Línia 4. Almoradí-San Fulgencio-Alacant (tram principal + variant)  
 Expedicions/dia (1 sentit)  
Dilluns a divendres laborables 6  
Dissabtes laborables 6  
Diumenges i festius 0  
El nombre d'expedicions senzilles anuals serà de: 1.800  
Línia 5. San Miguel-Almoradí  
 Expedicions/dia (1 sentit)  
Dilluns a divendres laborables 2  
Dissabtes laborables 2  
Diumenges i festius 0  
El nombre d'expedicions senzilles anuals serà de: 600  
Línia 6. Orihuela-Alacant  
 Expedicions/dia (1 sentit)  
Dilluns a divendres laborables 6  
Dissabtes laborables 6  
Diumenges i festius 4  
El nombre d'expedicions senzilles anuals serà de: 2.000  
En l'annex núm. 2 d'aquest títol de concessió s'inclou la relació d'horaris d'eixida per a cada línia, tant des de la capçalera com des de la terminal, d'acord amb els quadres de servei dels vehicles que presten el servei.  
2.5 Vehicles de la concessió  
2.5.1 Vehicles adscrits i característiques  
Els vehicles que s'adscriuen a la concessió són els que seguidament s'indiquen:  
 Data  
Matrícula matrícula Targeta Núm. places  
A-0555-O  
A-3136-O  
A-7148-L  
A-7395-W  
A-3178-CG  
A-4083-AC  
A-2707-AS  
A-0253-AS  
El concessionari haurà de disposar d'un mínim de tres vehicles adscrits a la concessió, aquests vehicles hauran de disposar d'autorització de transport d'àmbit suficient.  
Els vehicles tindran una capacitat màxima de 50 places, i la seua antiguitat no passarà de 14 anys.  
A més, els vehicles adscrits, i especialment el nous vehicles que substituïsquen els que hi havia, segons les condicions de renovació arreplegades en aquest plec, compliran les condicions tècniques derivades de la normativa en vigor existent en el moment de l'adscripció.  
2.5.2 Variació en el règim d'adscripció de vehicles  
Quan a conseqüència de canvis autoritzats en les condicions de caràcter tècnic o econòmic que integren el present títol de concessió, siga necessari introduir variacions en l'adscripció de vehicles, la Conselleria d'Obres Públiques, Urbanisme i Transports podrà modificar, d'ofici o a instància de l'empresa concessionària, tant el nombre com el règim d'adscripció dels vehicles necessaris per a la prestació dels serveis.  
Qualsevol modificació referent als vehicles adscrits i al seu règim d'adscripció haurà de ser sempre autoritzada per la Conselleria d'Obres Públiques, Urbanisme i Transports.  
2.6 Instal·lacions fixes adscrites a la concessió  
No cap (o les que s'hi adscriguen).  
2.7 Modificacions en la prestació dels serveis  
Les modificacions de les condicions de prestació dels serveis definits en els apartats anteriors estaran subjectes a la normativa vigent, i específicament al que indica el títol II, capítol III (explotació de les concessions, articles del 75 al 91) del Reglament de la Llei d'Ordenació dels Transports Terrestres (RD 1.211/1990, de 28.09.90).  
3. Règim econòmic de la concessió  
3.1 Estructura de costos  
L'estructura de costos queda de la manera següent:  
 %  
Personal 57,7505  
Amortització 0,0000  
Finançament 0,0000  
Assegurances 6,8147  
Reparació i conservació 4,4314  
Combustibles i lubricants 18,6506  
Pneumàtics 5,4200  
Peatges i cànons 0,0000  
Diversos 6,9328  
Total 100,0000  
3.1.1 Actualització de l'estructura de costos  
L'estructura de costos anteriorment descrita s'actualitzarà anualment mitjançant l'aplicació dels coeficients que per a cada partida de despeses siguen aprovats cada any per la Conselleria d'Obres Públiques, Urbanisme i Transports. Si el concessionari estimara que l'estructura resultant d'aquesta actualització no es correspon amb la realitat a causa d'alteracions de qualsevol índole, haurà de presentar un estudi econòmic justificatiu de les modificacions, que determinaran la nova estructura de costos.  
3.2 Estructura de tarifes  
El sistema de tarifes de la concessió s'adequarà al marc de tarifes general definit per la Conselleria d'Obres Públiques, Urbanisme i Transports per al conjunt de les empreses de transport dins del seu àmbit de competència.  
La Conselleria d'Obres Públiques, Urbanisme i Transports podrà modificar el present marc de tarifes, respectant l'equilibri econòmic de la concessió.  
3.3 L'equilibri econòmic de la concessió  
Les tarifes aplicables, en compliment de l'article 19 de la Llei 16/1987, de 30 de juliol, d'Ordenació dels Transports Terrestres "...hauran de cobrir la totalitat dels costos reals en condicions normals de productivitat i organització, permetran una adequada amortització, un raonable benefici empresarial i una correcta contraprestació del servei..."   
El concessionari durà a terme l'explotació dels serveis amb plena autonomia econòmica, gestionant-los d'acord amb les condicions establides en el aquest títol de concessió al seu compte i risc, excepte en els supòsits d'obligacions de prestació de servei públic que expressament s'arrepleguen en aquest títol de concessió.  
3.4 Tarifes d'aplicació a la concessió  
3.4.1 Tarifa d'equilibri  
La nova configuració de la xarxa de transport regular proposada per a la comarca del Baix Segura, implica l'establiment d'una única tarifa per a aquest àmbit territorial.  
El procediment per a obtenir aquesta tarifa -descrit en el Projecte base de substitució de concessions de la comarca del Baix Segura- es basa en el càlcul de cada una de les tarifes d'equilibri de les noves concessions que operen en la zona central de la comarca i que són competència de la Generalitat Valenciana.  
A la vista d'aquest annex i a fi d'aconseguir l'alçament de prohibicions de trànsit, el funcionament coordinat dels serveis públics de transport i l'imatge única en la comarca del Baix Segura, amb la nova xarxa de transport regular es proposa aplicar als serveis integrats en les tres concessions una tarifa partícep-empresa de 9,3020 pessetes, tarifa que assegura l'equilibri econòmic d'aquestes concessions.  
3.4.2 Revisions de tarifes  
El concessionari podrà sol·licitar la revisió de les tarifes de la concessió mitjançant el compliment de la normativa que la Conselleria d'Obres Públiques, Urbanisme i Transports establisca amb aquesta finalitat. Amb caràcter general, el concessionari haurà d'adjuntar a les sol·licituds de revisió de tarifes un estudi econòmic justificatiu de les noves tarifes que es proposen, en el qual es reflectisquen les dades de trànsit, costos i ingressos de la concessió, així com tots aquells que la Conselleria d'Obres Públiques, Urbanisme i Transports sol·licitara a l'empara de la legislació vigent; tot això sense perjudici de les condicions específiques que es deriven de la declaració de serveis d'interés metropolità. En les revisions de tarifes es tindrà en compte amb caràcter general la modificació de l'estructura de costos segons el que estableix l'epígraf 3.1.1 i les variacions en la demanda de viatgers respecte del que estableix l'epígraf 3.4.1.  
3.5 Amortització  
El termini d'amortització dels vehicles adscrits a la concessió amb caràcter exclusiu serà de 12 anys comptadors a partir de la data de matriculació. En els supòsits de vehicles procedents de subhastes d'organismes oficials, aquest termini d'amortització es computarà des de la data de fabricació d'aquests.  
4. Condicions de caràcter jurídic i administratiu  
4.1 Termini de la concessió  
Aquesta concessió, en aplicació de la disposició transitòria segona de la Llei 16/1987, de 30 de juliol, tindrà un termini de duració fins al dia 18 de maig de l'any 2008.  
4.2 Obligacions del concessionari  
4.2.1 D'acord amb el que estableix l'article 74.1 del Reglament de la Llei d'Ordenació dels Transports Terrestres la fiança de la concessió es fixa en un milió catorze mil cinc-centes vuitanta-una (1.014.581) pessetes, dipositada a favor del director general de Transports de la Generalitat Valenciana. Aquesta respon del compliment efectiu de les condicions de la concessió, i queda igualment afecta al pagament de les multes definitives en via administrativa insatisfetes en període voluntari; en aquest cas haurà de reposar-se en qualssevol de les formes previstes per a la constitució originària, en el termini màxim de 30 dies hàbils, a partir del venciment del pagament voluntari.  
4.2.2 Prestar servei amb la continuïtat necessària, en la seua explotació s'ha d'ajustar estrictament a les condicions de la concessió i a les disposicions aplicables, i s'han de mantenir els vehicles i les instal·lacions adscrites en bon estat de conservació i funcionament.  
4.2.3 Explotar el servei per gestió directa del titular de la concessió, que, pel que fa al material mòbil, s'ha d'ajustar al que estableix l'article 54.2 de la Llei d'Ordenació dels Transports Terrestres i a les condicions d'aquest títol de concessió. En cap cas la concessió podrà ser objecte d'arrendament.  
4.2.4 El concessionari assumirà en tot cas, de manera exclusiva, els riscos econòmics i responsabilitats de tota índole que es deriven de l'explotació del servei.  
4.2.5 Respectar l'explotació dels trajectes comuns amb els titulars dels serveis existents. No s'hi podrà realitzar trànsit de competència, i s'hauran d'observar per a això rigorosament les prohibicions de trànsit que es reflecteixen en l'apartat 2.1 d'aquestes condicions.  
4.2.6 Satisfer les quotes corresponents de l'assegurança obligatòria prevista en l'article 21 de la Llei d'Ordenació dels Transports Terrestres i en l'article 5 del seu reglament, a fi de cobrir els riscos i la responsabilitat que se'n deriven del transport.  
4.2.7 Instal·lar i conservar en bon estat d'utilització els pals de parades que, amb aquesta finalitat, subministre o haja subministrat la Conselleria d'Obres Públiques, Urbanisme i Transports, i estan obligats a la neteja, el manteniment, la reposició i la reubicació, si escau.  
4.2.8 El concessionari estarà obligat a facilitar mensualment a la Conselleria d'Obres Públiques, Urbanisme i Transports la informació diària sobre el nombre d'expedicions realment realitzades, el nombre de viatgers i la recaptació obtinguda per tipus de bitllet.  
Així mateix haurà de facilitar qualsevol informació que sol·licite la Conselleria d'Obres Públiques, Urbanisme i Transports sobre les condicions tècniques i econòmiques de l'explotació de les línies.  
Amb aquesta finalitat la Conselleria d'Obres Públiques, Urbanisme i Transports podrà normalitzar els fulls de ruta, comunicats d'incidència i els documents que estime necessaris.  
4.2.9 Complir les normes d'imatge externa, de tot tipus, que haja establit o puga establir la Conselleria d'Obres Públiques, Urbanisme i Transports, en qualsevol element de l'explotació del servei.  
4.2.10 Disposar d'instal·lacions adequades en les quals es faciliten les operacions de venda dels títols de transport, així com el seu manteniment en bon estat de conservació.  
4.2.11 Mantenir, en cada punt de venda dels esmentats anteriorment un estoc que tinga un nivell d'existències suficient, sense produir desproveïment i amb una resposta adequada a la demanda.  
4.2.12 Exposar al públic, en els punts de venda i en els mateixos vehicles, la informació relativa a horaris, tarifes i altres informacions d'interés que pot determinar la Conselleria d'Obres Públiques, Urbanisme i Transports.  
4.3 Drets del concessionari  
4.3.1 El concessionari té dret a les prestacions econòmiques previstes en el capítol 3 d'aquestes condicions, així com a sol·licitar-ne la revisió.  
4.3.2 El concessionari podrà transmetre la concessió en la forma i amb els requisits que estableix l'article 52 de la Llei d'Ordenació dels Transports Terrestres.  
4.3.3 El concessionari podrà sol·licitar de la Conselleria d'Obres Públiques, Urbanisme i Transports la modificació de la concessió, o la intensificació total o parcial del servei objecte d'aquesta, d'acord amb el que estableix l'article 75 de la Llei d'Ordenació dels Transports Terrestres.  
4.3.4 La concessió administrativa del servei i els vehicles i instal·lacions adscrites a aquests, no podran ser objecte d'embargament durant la vigència d'aquella, sense perjudici que puga ser intervinguda la seua explotació, de conformitat amb el que disposa l'article 86 de la Llei d'Ordenació dels Transports Terrestres.  
4.4 Drets i obligacions de l'administració  
4.4.1 La Conselleria d'Obres Públiques, Urbanisme i Transports, quan l'interés públic ho aconselle, podrà acordar les modificacions no previstes en el títol de concessió, i les ampliacions, reduccions o substitucions d'itineraris, necessàries o convenients per a una millor prestació del servei, així com la seua unificació, mitjançant les indemnitzacions o compensacions que, si s'escau, calga, de conformitat amb el que disposen els articles. 75 i 81 de la vigent Llei d'Ordenació dels Transports Terrestres i l'article 16 de la Llei 1/1991.  
4.4.2 La Conselleria d'Obres .Públiques,. Urbanisme i Transports, amb l'audiència prèvia del concessionari, i a instància dels ajuntaments, per raons de policia de trànsit, podrà alterar el trajecte del servei dins del nucli urbà de les poblacions i els llocs d'espera o d'arribada de viatgers corresponents. Així mateix, podrà acordar aquestes alteracions d'ofici o a instància del concessionari, per raons d'interés públic.  
4.4.3 La Conselleria d'Obres Públiques, Urbanisme i Transports exercirà la inspecció del servei objecte de la concessió en la forma que estableixen els articles. 32 i següents de la Llei d'Ordenació dels Transports Terrestres.  
4.4.4 Revisar les tarifes de la concessió quan hagen patit variacions substancials en les partides que integren l'estructura de costos de la prestació del servei, d'acord amb el que disposa l'article 19 de la Llei d'Ordenació dels Transports Terrestres i l'article 29 del reglament, sense perjudici de les funcions que corresponguen o puguen correspondre a l'estat en virtut de la legislació general sobre el control de preus.  
4.5 Causes de l'extinció de la concessió  
La concessió s'extingirà per les causes previstes en l'article 82 de la Llei d'Ordenació dels Transports Terrestres i en l'article 95 del teglament de desplegament:  
a) Transcurs del temps per al qual havia estat atorgada.  
b) Incompliment reiterat o de gravetat manifesta de les condicions essencials de la concessió.  
c) Mort de l'empresari individual o extinció de l'empresa gestora del servei, llevat que es produïsca la transmissió d'aquestes en els termes reglamentàriament determinats. No es considerarà que s'ha produït extinció de l'empresa quan canvie simplement la seua forma jurídica, però es mantinga aquella en els aspectes econòmic i laboral.  
d) Fallida del concessionari, o suspensió de pagaments que impossibilite la prestació del servei.  
e) Supressió o rescat del servei per raons d'interés públic.  
f) Renúncia del concessionari en els casos legalment o reglamentàriament previstos.  
g) Mutu acord entre l'administració i el concessionari.  
h) Per les causes que estableix l'article 48.2 de la Llei d'Ordenació dels Transports Terrestres.  
i) Unificació de diverses concessions d'acord amb el que estableix l'art. 81.2 de la Llei d'Ordenació dels Transports Terrestres.  
4.6 Rescat  
L'administració, per raons d'interés públic, podrà acordar el rescat de la concessió en els termes i amb les formalitats que estableixen els articles 83 i 84 de la Llei d'Ordenació dels Transports Terrestres.  
4.7 Condicions essencials de la concessió  
Als efectes del que estableix l'article 141.c), així com l'article 82 en relació amb l'article 143.5. de la Llei 16/1987, de 30 de juliol, d'Ordenació dels Transports Terrestres, es consideren condicions essencials d'aquesta concessió, les següents:  
a) Les condicions tècniques definitòries del servei especificades en els apartats 2.1, 2.2, 2.4, 2.5 i 2.6 d'aquestes condicions.  
b) La totalitat de les condicions que defineixen el règim econòmic de la concessió definides en el capítol 3 d'aquest títol de concessió.  
c) Les obligacions del concessionari arreplegades en l'apartat 4.2.  
d) Les que legalment o reglamentàriament es determinen.  
4.8 Sancions  
Tant la infracció de les disposicions que regulen els transports mecànics per carretera com l'incompliment de les condicions de la concessió, podrà donar lloc a la imposició, amb expedient previ, de les multes i sancions que estableixen l'article 138 i els següents de la Llei d'Ordenació dels Transports Terrestres i el seu Reglament d'aplicació.  
4.9 Disposicions aplicables  
En tot el que no estableixen aquestes condicions, serà d'aplicació la Llei d'Ordenació dels Transports Terrestres, de data 30 de juliol de 1987; el Reglament d'Ordenació; el RD 1.211/1990, i la vigent Llei de Contractes de les Administracions Públiques de 18 de maig.  
4.10 Jurisdicció  
Les qüestions litigioses sorgides sobre la interpretació, modificació, resolució i efectes de la concessió, seran resoltes per la Conselleria d'Obres Públiques, Urbanisme i Transports, i contra els seus acords definitius, es podrà interposar un recurs contenciós administratiu, d'acord amb el que disposa la llei reguladora d'aquesta jurisdicció.  
Contra aquesta resolució, que es definitiva en via administrativa, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà d'efectuar la comunicació prèvia d'aquesta interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que es puga interposar qualsevol altre recurs que s'estime procedent.   
València, 22 de febrero de 1996.- El conseller d'Obres Públiques, Urbanisme i Transports: Luís Fernando Cartagena Travesedo.  
ANNEX I  
Itineraris i parades  
Relació de parades  
Orihuela: Avinguda de la Vega  
Bigastro: Centre mèdic  
 Plaça de l'Ajuntament  
Jacarilla: Carretera Orihuela bar Palao  
Benejúzar: Carretera Orihuela bar Avenida  
Hospital Vega Baja: Parada bus en l'interior  
San Bartolomé: Entrada del poble  
Almoradí: Carrer de la Virgen del Rosario,  
 parada bus  
Formentera: Carretera Almoradí, Bar Cocodrilo  
Rojales: Carretera Almoradí, Bar Thader  
Guardamar: Lateral església  
Rafal: Plaça de la Constitución  
Mudamiento: Carretera  
Saladar: Carretera  
Benijófar: Carretera Rojales, Muebles Ballester  
Ciudad Quesada: Parada bus oficina central i d'altres  
San Fulgencio: Carretera Rojales, ferreteria   
Moncayo: Carretera a Guardamar bar Nuevo  
Daya Nueva:   
Daya Vieja:  
Urbanització La Marina: Parada bus, centre comercial  
San Miguel de Salinas: al costat del quarter  
Los Montesinos:  
Algorfa:  
Universitat d'Alacant: Parada bus i porta principal  
Alacant: Estació d'autobusos i plaça de bous.  
ANNEX II  
Horaris  
Proposta d'horaris Concessió I  
Línia1:   
Orihuela-Almoradí-Guardamar (6 exp. diàries  
 de dilluns a dissabte)  
\* Orihuela-Almoradí-Guardamar (tronc principal):  
Eixides Guardamar: a les 7.00 h; 14.00 h (4 exp.)  
Eixides Orihuela: a les 11.45 h; 18.15 h  
\* Orihuela-Almoradí-Guardamar, per Moncayo.  
Eixides Guardamar: a les 7.30 h (2 exp.)  
Eixides Orihuela: a les 13.30 h  
Línia 2:  
Almoradí-San Fulgencio-Alacant (6 exp.)  
Eixides Almoradí: 6.45 h, 7.45 h i 14.30 h  
Eixides Alacant: 12.30 h, 14.00 h i 21.00 h  
Línia 3:  
San Miguel de Salinas-Almoradí (2 exp.)  
Eixides San Miguel: 6.45 h  
Eixides Almoradí: 19.00 h  
Línia combinada de línia 1 i línia 2:  
Orihuela-Alacant (6 exp.)  
Eixides Orihuela: 6.45 h, 10.30 h i 15.30 h  
Eixides Alacant: 6.45 h, 10.00 h i 18.15 h  
Alternatives d'itinerari de la línia 1:  
Orihuela-Hospital-Almoradí (4 exp.)  
Eixides Almoradí: 1 abans 9.00 h. 1 després 14.00 h.  
Eixides Orihuela: 1 abans 8.00 h. 1 després 13.00 h.